**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO ŽEMĖS MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma atleisti L. P. (a. k. *(duomenys neskelbtini)*) nuo 2021 metų 38,36 Eur žemės mokesčio mokėjimo už žemės sklypą, kurio unikalus Nr. 4400-5204-5817, ir J. R. (a. k. *(duomenys neskelbtini)*) nuo 2021 metų 36,40 Eur žemės mokesčio mokėjimo už žemės sklypą, kurio unikalus Nr. 4400-5204-4728.

Teikiamo sprendimo projekto tikslas ir uždaviniai – vadovaujantis LR žemės mokesčio įstatymo nuostatomis atleisti fizinius asmenis nuo žemės mokesčio mokėjimo už žemės sklypus, kurie 2021 m. paimti visuomenės poreikiams (naujai C kategorijos gatvei tarp Klemiškės gatvės ir Tilžės gatvės tiesti ir eksploatuoti).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš fizinių asmenų gauti prašymai atleisti nuo žemės mokesčio mokėjimo už žemės sklypus, kurie mokestiniais metais buvo paimti visuomenės poreikiams.

Atsižvelgiant į Teritorijos tarp Tilžės gatvės, geležinkelio, Klemiškės gatvės ir kelio A13, Klaipėdoje, detalųjį planą, patvirtintą Klaipėdos miesto savivaldybės administracijos direktoriaus 2017 m. sausio 12 d. įsakymu Nr. AD1-122, fizinių asmenų L. P. ir J. R. žemės sklypų dalių paėmimo visuomenės poreikiams procedūra pradėta Nacionalinės žemės tarnybos direktoriaus 2018 m. lapkričio 13 d. įsakymu Nr. 1P-433-(1.17E.).

Nacionalinės žemės tarnybos teritorinio skyriaus vedėjo 2021 m. balandžio 29 d. sprendimu Nr. 13SK-135-(14.13.111.) nuo L. P. 1,0000 ha žemės ūkio paskirties žemės sklypo, kurio unikalus Nr. 2101-0036-0098, atidalintas 0,1053 ha kitos paskirties žemės sklypas, kurio unikalus Nr. 4400-5204-5817. Šis sprendimas Nekilnojamojo turto registre įregistruotas 2021 m. birželio 9 d. Nacionalinės žemės tarnybos teritorinio skyriaus vedėjo 2021 m. liepos 15 d. įsakymu Nr. 1P-156-(1.17E.) naujai suformuotas 0,1053 ha ploto sklypas paimtas visuomenės poreikiams, o šis įsakymas Nekilnojamojo turto registre įregistruotas 2021 m. rugpjūčio 24 d.

Analogiškai Nacionalinės žemės tarnybos teritorinio skyriaus vedėjo 2021 m. balandžio 28 d. sprendimu Nr. 13SK-132-(14.13.111.) nuo J. R. 1,0366 ha žemės ūkio paskirties žemės sklypo, kurio unikalus Nr. 2101-0036-0075, atidalintas 0,0998 ha kitos paskirties žemės sklypas, kurio unikalus Nr. 4400-5204-4728. Šis sprendimas Nekilnojamojo turto registre įregistruotas 2021 m. birželio 9 d. Nacionalinės žemės tarnybos teritorinio skyriaus vedėjo 2021 m. liepos 14 d. įsakymu Nr. 1P-153-(1.17E.) naujai suformuotas 0,0998 ha ploto sklypas paimtas visuomenės poreikiams, o šis įsakymas Nekilnojamojo turto registre įregistruotas 2021 m. rugpjūčio 24 d.

LR žemės mokesčio įstatymo 12 straipsnio 3 dalyje nustatyta, kad žemės mokestį už visą 2021 metų mokestinį laikotarpį moka asmuo, buvęs žemės savininku mokestinio laikotarpio birželio 30 dieną, preziumuojant, kad žemės savininku yra asmuo, tokiu nurodytas Nekilnojamojo turto registre.

Laikotarpiu nuo 2021-06-09 iki 2021-08-24, kol vyko sprendimų ir įsakymų įregistravimo procedūros, naujai suformuotų ir visuomenės poreikiams paimtų žemės sklypų savininkais Nekilnojamojo turto registre nurodomi fiziniai asmenys. Tačiau jie atidalintais sklypais, kurių mokestinės vertės išaugo pakeitus žemės paskirtį, nesinaudojo.

**3. Kokių rezultatų laukiama.**

Asmenys būtų atleisti nuo žemės mokesčio mokėjimo už žemės sklypus, kurie mokestiniais metais buvo paimti visuomenės poreikiams.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. L. P. Valstybinės mokesčių inspekcijos pateiktoje 2021 m. žemės mokesčio deklaracijoje už žemės sklypą, kurio unikalus Nr. 4400-5204-5817, apskaičiuota 38,36 Eur žemės mokesčio suma, nuo kurios mokėjimo prašoma atleisti;

2. J. R. Valstybinės mokesčių inspekcijos pateiktoje 2021 m. žemės mokesčio deklaracijoje už žemės sklypą, kurio unikalus Nr. 4400-5204-4728, apskaičiuota 36,40 Eur žemės mokesčio suma, nuo kurios mokėjimo prašoma atleisti.

**6. Lėšų poreikis sprendimo įgyvendinimui.**

 Pagal šį tarybos sprendimą dėl asmenims suteiktų 2021 m. žemės mokesčio lengvatų Klaipėdos miesto savivaldybė į biudžetą negaus 74,76 Eur pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – asmenys būtų atleisti nuo žemės mokesčio mokėjimo už žemės sklypus, kuriais mokestiniais metais jie nesinaudojo ir kurie buvo paimti visuomenės poreikiams. Neigiamos pasekmės aprašytos 6 dalyje.

Finansų skyriaus vedėja Kristina Petraitienė